Okresná prokuratúra Zvolen 
Trhová 1, 960 19 Zvolen 1

Sp. zn. : 2 Pv 184/12/6611	Zvolen, 18.4.2012
EEČ : 2-51-53-2012

U Z N E S E N I E

Trestná vec:	obvinená XXXXX  
Prečin:	

Rozhodol: 	prokurátor Okresnej prokuratúry Zvolen
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
dňa 19.03.2012 v čase okolo 11.30 hod. v Krupine, okres XXXXX, na ulici ČSA v objekte predajne XXXXX z regálov odcudzila 2 ks farby na vlasy zn. Palette Brillance, 2 ks plastového hrebeňa, 3 ks deodorantu zn. Rexona Stick 40 ml a 1 ks mletého bravčového mäsa 500 g € tým spôsobom, že si uvedený tovar vložila do tašky, ktorú mala pri sebe a následne prešla cez pokladňu bez zaplatenia uvedeného tovaru, čím uvedeným konaním spôsobila spoločnosti XXXXX XXXXX XXXXX škodu v celkovej výške 23,49 €, 
a tohto konania sa dopustila napriek tomu, že bol dňa 7.2.2012 rozhodnutím Obvodného úradu Zvolen, právoplatným dňa 28.2.2012 postihnutý pokutou vo výške 16,- € v rozkaznom konaní za priestupok proti majetku podľa § 50 ods. 1 zákona č. 372/1990 Zb. o priestupkoch v platnom znení
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník OO PZ XXXXX uznesením sp. zn. ORP-416/KA-ZV-2012 zo dňa 26.03.2012 podľa § 199 ods. 1 Trestného poriadku začal trestné stíhanie pre prečin krádeže podľa § 212 ods. písm. f/ Trestného zákona a súčasne pre uvedený prečin podľa § 206 ods. 1 Trestného poriadku vzniesol obvinenie XXXXX, nar. XXXXX, trvale bytom XXXXX, na tom skutkovom základe, že 
dňa 19.03.2012 v čase okolo 11.30 hod. v Krupine, okres XXXXX, na ulici ČSA v objekte predajne XXXXX z regálov odcudzila 2 ks farby na vlasy zn. Palette Brillance, 2 ks plastového hrebeňa, 3 ks deodorantu zn. Rexona Stick 40 ml a 1 ks mletého bravčového mäsa 500 g € tým spôsobom, že si uvedený tovar vložila do tašky, ktorú mala pri sebe a následne prešla cez pokladňu bez zaplatenia uvedeného tovaru, čím uvedeným konaním spôsobila spoločnosti XXXXX XXXXX XXXXX škodu v celkovej výške 23,49 €, 
a tohto konania sa dopustila napriek tomu, že bola dňa 7.2.2012 rozhodnutím Obvodného úradu Zvolen, právoplatným dňa 28.2.2012 postihnutá pokutou vo výške 16,- € v rozkaznom konaní za priestupok proti majetku podľa § 50 ods. 1 zákona č. 372/1990 Zb. o priestupkoch v platnom znení.

	Obvinená XXXXX sa ku skutku, ktorý jej je kladený za vinu v plnom rozsahu priznala, svoje konanie oľutovala a vyslovila súhlas s podmienečným zastavením trestného stíhania. Zo spáchania skutku je obvinená okrem vlastného doznania usvedčovaná aj svedeckou výpoveďou splnomocnenej zástupkyne poškodeného XXXXX a zadováženými listinnými dôkazmi, najmä podkladmi k priestupku zo dňa 18.1.2012, z ktorých vyplýva, že obvinená bola dňa 7.2.2012 rozhodnutím Obvodného úradu Zvolen, právoplatným dňa 28.2.2012 postihnutá pokutou vo výške 16,- € v rozkaznom konaní za priestupok proti majetku podľa § 50 ods. 1 zákona č. 372/1990 Zb. o priestupkoch v platnom znení.

Splnomocnená zástupkyňa poškodeného si v trestnom konaní škodu neuplatňuje, nakoľko obvinená škodu v plnej výške uhradila.

Vyhodnotením zadovážených dôkazov je možné konštatovať, že konanie obvinenej XXXXX napĺňa všetky zákonné znaky skutkovej podstaty prečinu krádeže podľa § 212 ods. 2 písm. f/ Trestného zákona, pretože si prisvojila cudziu vec tým, že sa jej zmocnila a bola za obdobný čin v predchádzajúcich dvanástich mesiacoch postihnutá.

Obvinená nebola v minulosti odsúdená a nebola v minulosti prejednávaná za priestupok, s výnimkou priestupku, ktorý je súčasťou skutku kladenému jej za vinu. 
Trestný zákon v §212 ods. 2 ustanovuje trestnú sadzbu odňatia slobody až na dva roky. Ide teda o prečin kde pri splnení ostatných zákonom požadovaných podmienok, prichádza do úvahy podmienečné zastavenie trestného stíhania.

S poukazom na uvedené skutočnosti možno podmienečné zastavenie trestného stíhania podľa § 216 ods. 2 Trestného poriadku voči obvinenej pre prečin podľa § 212 ods. 2 písm. f/ Trestného zákona považovať aj vzhľadom na uloženú skúšobnú dobu za postačujúce. 

Podľa § 216 ods. 2 Trestného poriadku bola obvinenej určená skúšobná doba v trvaní dvanástich mesiacov. Skúšobná doba začína plynúť právoplatnosťou tohto uznesenia o podmienečnom zastavení trestného stíhania. Ak obvinená v priebehu skúšobnej doby povedie riadny život, prokurátor, ktorý v prvom stupni trestné stíhanie podmienečne zastavil rozhodne, že sa osvedčila, inak rozhodne, a to aj počas skúšobnej doby, že sa v trestnom stíhaní pokračuje /§ 217 ods. 1 Trestného poriadku/.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Kmeč
prokurátor